rejauldu/bengali-wikipedia huggingface dataset:
সূরা আত তাকাসুর মুসলমানদের ধর্মীয় গ্রন্থ কুরআনের ১০২ তম সূরা, এর আয়াত সংখ্যা ৮ টি এবং রূকুর সংখ্যা ১। আত তাকাসুর সূরাটি মক্কায় অবতীর্ণ হয়েছে।  তাকাসুর শব্দটি আরবি: كثرة থেকে উদ্ভূত হয়েছে। এর অর্থ প্রচুর ধন-সম্পদ সঞ্চয় করা। হযরত ইবনে আব্বাস  ও হাসান বসরী  তফসীর করেছেন। এ শব্দটি প্রাচুর্যের প্রতিযোগিতা অর্থেও ব্যবহৃত হয়। কাতাদাহ্‌  এ অর্থই করেছেন। হযরত ইবনে আব্বাস  বর্ণনা করেন, রসূলুল্লাহ্‌ একবার এ আয়াত তেলাওয়াত করে বললেনঃ এর অর্থ অবৈধ পন্থায় সম্পদ  সংগ্রহ করা এবং আল্লাহ্‌র নির্ধারিত খাতে ব্যয় না করা।কুরতুবীতফসীর মাআরেফুল ক্বোরআন (১১ খন্ডের সংক্ষিপ্ত ব্যাখ্যা)।   নাযিল হওয়ার সময়কাল  আবু হাইয়ান ও শওকানী বলেন, সকল তাফসীরকার একে মক্কী সূরা গণ্য করেছেন। এ ব্যাপারে ইমাম সুয়ুতির বক্তব্য হচ্ছে, মক্কী সূরা হিসেবেই এটি বেশি খ্যাতি অর্জন করেছে। কিন্তু কিছু কিছু বর্ণনায় একে মাদানী সূরা বলা হয়েছে।এছাড়া রসুলল্লাহ (সঃ) মক্কী সূরার  যে বৈশিষ্ট্যর কথা বলছিলেন তার সাথে অধিক পরিমাণ মিল তাই এটি মাক্কী সূরা   শানে নুযূল  ইবনে আবু হাতেম আবু বুরাইদার  রেওয়ায়েত উদ্ধৃত করেছেন। তাতে বলা হয়েছেঃ বনী হারেসা ও বনিল হারস নামক আনসারদের দুটি গোত্রের ব্যপারে এ সূরাটি নাযিল হয়। উভয় গোত্র পরস্পরের বিরুদ্ধে প্রতিযোগিতামূলক ভাবে প্রথমে নিজেদের জীবিত লোকদের গৌরবগাঁথা বর্ণনা করে। তারপর কবরস্থানে গিয়ে মৃত লোকদের গৌরবগাঁথা বর্ণনা করে। তাদের এই আচরণের ফলে আল্লাহ্‌র এই বাণী নাযিল হয়। কিন্তু শানে নূযুলের জন্য সাহাবায়ে কেরাম ও তাবেঈগণ যে পদ্ধতি অবলম্বন করেছেন তাকে এই সূরা নাযিলের উপলক্ষ বলে মেনে নেবার সপক্ষে প্রমাণ হিসাবে গ্রহণ করা যায় না।  ইমাম বুখারী ও ইবনে জারীর হযরত উবাই ইবনে কা'বের  একটি উক্তি উদ্ধৃত করেছেনঃ তাতে তিনি বলেছেনঃ "আমরা রসূলে করীম  এর এ বাণীটিকে  কুরআনের মধ্যে মনে করতাম। এমন কি শেষ পর্যন্ত আলহাকুমুত্‌ তাকাসুর সূরাটি নাযিল হয়।"তাফহীমুল কোরআন।   বিষয়বস্তুর বিবরণ  এ সূরার মুল বিষয়বস্তু হলো আখিরাত। আখিরাত সম্পর্কে সজাগ এবং আখিরাতে যে অর্জিত সম্পদের হিসাব নেওয়া হবে সে বিষয়েই সতর্ক করা হয়েছে।  আলোচ্য বিষয় : দুনিয়া পাওয়ার ধান্দায় পরিণাম।  আয়াতসমূহ  উচ্চারণ:সূরা তাকাসুর আরবী উচ্চারণ  أَلْهَىٰكُمُ ٱلتَّكَاثُرُ حَتَّىٰ زُرْتُمُ ٱلْمَقَابِرَ كَلَّا سَوْفَ تَعْلَمُونَ ثُمَّ كَلَّا سَوْفَ تَعْلَمُونَ كَلَّا لَوْ تَعْلَمُونَ عِلْمَ ٱلْيَقِينِ لَتَرَوُنَّ ٱلْجَحِيمَ ثُمَّ لَتَرَوُنَّهَا عَيْنَ ٱلْيَقِينِ ثُمَّ لَتُسْـَٔلُنَّ يَوْمَئِذٍ عَنِ ٱلنَّعِيمِ           1       2       3       4       5       6       7       8   সরল অর্থঃ  ১) প্রাচুর্যের লালসা তোমাদেরকে গাফেল রাখে,  ২) এমনকি, তোমরা কবরস্থানে পৌছে যাও।  ৩) এটা কখনও উচিত নয়। তোমরা সত্ত্বরই জেনে নেবে।  ৪) অতঃপর এটা কখনও উচিত নয়। তোমরা সত্ত্বরই জেনে নেবে।  ৫) কখনই নয়; যদি তোমরা নিশ্চিত জানতে।  ৬) তোমরা অবশ্যই জাহান্নাম দেখবে,  ৭) অতঃপর তোমরা তা অবশ্যই দেখবে দিব্য প্রত্যয়ে,  ৮) এরপর অবশ্যই সেদিন তোমরা নেয়ামত সম্পর্কে জিজ্ঞাসিত হবে।  ফযীলত  রসূলে করীম  একবার সাহাবায়ে কেরামকে লক্ষ্য করে বললেন, তোমাদের মধ্যে কারও এমন ক্ষমতা নেই যে, এক হাজার আয়াত পাঠ করবে। সাহাবায়ে কেরাম আরয করলেনঃ হাঁ, এক হাজার আয়াত পাঠ করার শক্তি কয়জনের আছে। তিনি বললেনঃ তোমাদের কেউ কি সূরা তাকাছুর পাঠ করতে পারবে না? উল্লেখ্য এই যে, দৈনিক এই সূরা পাঠ করা এক হাজার আয়াত পাঠ করার সমান।মাযহারী তথ্যসূত্র   বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  অনলাইন বাংলা কোরআন   কোরআন শরীফ.অর্গ।  বিষয়শ্রেণী:সূরা
thumb|বাংলাদেশের রাজশাহী জেলার বাঘা উপজেলার পার্শ্ববর্তী বহমান পদ্মা।|266x266পিক্সেলপদ্মা বাংলাদেশের প্রধান নদী। এটি হিমালয়ে উৎপন্ন গঙ্গানদীর প্রধান শাখা এবং বাংলাদেশের  দীর্ঘতম নদী। বাংলাদেশের গুরুত্বপূর্ণ শহর রাজশাহী এই পদ্মার উত্তর তীরে অবস্থিত। বাংলাদেশে নদীটির দৈর্ঘ্য ৩৪১ কিলোমিটার (নদী রক্ষা কমিশন রিপোর্ট ২০২৩)  গড় প্রস্থ ১০ কিলোমিটার এবং নদীটির প্রকৃতি সর্পিলাকার।  বাংলাদেশ পানি উন্নয়ন বোর্ড বা "পাউবো" কর্তৃক পদ্মা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩২। রাজা রাজবল্লভের কীর্তি পদ্মার ভাঙ্গনের মুখে পড়ে ধ্বংস হয় বলে পদ্মার আরেক নাম কীর্তিনাশা।হোসেন এমএল, মাহমুদ জে, ইসলাম জে, খোকন জেডএইচ এবং ইসলাম এস (সম্পাদক) (২০০৫) পদ্মা, তথ্যকোষ খণ্ড ১ ও ২, ঢাকা, বাংলাদেশ, পৃ. ১৮২   গতিপ্রকৃতি  thumb|বাংলাদেশে প্রধান নদীসমূহ|283x283পিক্সেল ডান|থাম্ব|271x271px|একটি মানচিত্রে পদ্মা সহ বঙ্গোপসাগরে প্রবাহিত প্রধান নদীগুলি দেখা যাচ্ছে হিমালয়ের গঙ্গোত্রী হিমবাহ থেকে উৎপন্ন গঙ্গা নদী চাঁপাইনবাবগঞ্জ জেলা দিয়ে বাংলাদেশে প্রবেশ করে, এখান থেকে নদীটি পদ্মা নাম ধারণ করেছে। গঙ্গার অন্য শাখাটি ভাগীরথী নামে ভারতে হুগলীর দিকে প্রবাহিত হয়। উৎপত্তিস্থল হতে ২২০০ কিলোমিটার দূরে গোয়ালন্দে যমুনা নদীর সাথে মিলিত হয়ে মিলিত প্রবাহ পদ্মা নামে আরও পূর্ব দিকে চাঁদপুর জেলায় মেঘনা নদীর সাথে মিলিত হয়েছে। সবশেষে পদ্মা-মেঘনার মিলিত প্রবাহ মেঘনা নাম ধারণ করে দক্ষিণে বঙ্গোপসাগরের সাথে মিলিত হয়।   দৈর্ঘ্য   পদ্মা বাংলাদেশের প্রথম  দীর্ঘতম নদী, এর দৈর্ঘ্য ৩৪১ কিলোমিটার।[নদী কমিশন রিপোর্ট ২০২৩]   উপনদী এবং শাখানদী   পদ্মার প্রধান উপনদী মহানন্দা  এবং পুনর্ভবা। মহানন্দা উপনদীটি চাঁপাইনবাবগঞ্জ জেলা এবং পুনর্ভবা বাংলাদেশ ও ভারতের পশ্চিমবঙ্গের উপর দিয়ে প্রবাহিত হচ্ছে। পদ্মার বিভিন্ন শাখানদীর মধ্যে গড়াই, বড়াল, আড়িয়াল খাঁ, কুমার, মাথাভাঙ্গা, কপোতাক্ষ ইত্যাদি অন্যতম। আবার পদ্মার বিভিন্ন প্রশাখা নদীসমূহ হলো- মধুমতী, পশুর, ভৈরব ইত্যাদি। এই নদীগুলো কুষ্টিয়া, রাজবাড়ী, যশোর, সাতক্ষীরা, ঝিনাইদহ, নড়াইল, মাগুরা, বাগেরহাট, গোপালগঞ্জ, ফরিদপুর, মাদারীপুর, শরীয়তপুর, বরিশাল, পটুয়াখালী ইত্যাদি জেলার উপর দিয়ে বিস্তৃতি লাভ করেছে।  সাহিত্যে পদ্মা নদী  মানিক বন্দ্যোপাধ্যায় এর বিখ্যাত উপন্যাস পদ্মা নদীর মাঝি এই নদীর তীরের মানুষের জীবনকে কেন্দ্র করেই লেখা। পদ্মার নৈসর্গিক ও প্রাকৃতিক সৌন্দর্য নানাভাবে প্রভাবিত করেছে কবি কাজী নজরুল ইসলামকে। তার বিখ্যাত কিছু গানে পদ্মার হারানো ঐতিহ্য ও সৌন্দর্য্য ফুটে উঠেছে।বাংলাদেশের নদীঃ মোকাররম হোসেন; পৃষ্ঠা ৭১ ও ৭২; কথাপ্রকাশ; দ্বিতীয় সংস্করণঃ আগস্ট ২০১৪ প্রখ্যাত কথাসাহিত্যিক আবু ইসহাক রচিত "পদ্মার পলিদ্বীপ" উপন্যাসটির উপজীব্য পদ্মার পাড়ের সাধারণ মানুষের জীবনযাত্রা। বাংলা ভাষা ও সাহিত্য জিজ্ঞাসা: ড. সৌমিত্র শেখর;পৃষ্ঠা ২৬১ ও ২৬২; অগ্নি পাবলিকেশন্স; প্রথম সংস্করণঃ ২০০৪   চিত্রসংগ্রহ    আরও দেখুন  পদ্মা সেতু  মেঘনা নদী  যমুনা নদী   তথ্যসূত্র    বহিঃসংযোগ     বিষয়শ্রেণী:বাংলাদেশের নদী বিষয়শ্রেণী:পশ্চিমবঙ্গের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:আন্তঃসীমান্ত নদী বিষয়শ্রেণী:বঙ্গোপসাগর বিষয়শ্রেণী:রাজশাহী জেলা
মহারাণী কাঞ্চন প্রভা দেবী ছিলেন দেশীয় ত্রিপুরা রাজ্যের রানী, মহারাজ বীর বিক্রম কিশোর দেববর্মার স্ত্রী। ১৯৪৭ খ্রিস্টাব্দে স্বামীর মৃত্যুর পর এবং ১৯৪৯ খ্রিস্টাব্দে স্বাধীন ভারতের সাথে একীভূত না হওয়া পর্যন্ত তিনি ত্রিপুরার রিজেন্ট ছিলেন। Komol Singha, M. Amarjeet Singh, Identity, Contestation and Development in Northeast India   জীবন  তিনি পান্নার মহারাজা যাদবেন্দ্র সিং জুদেও এবং রাণী মানহার কুনভারবা'র কন্যা ছিলেন। তিনি সতের বৎসর বয়সে দেশীয় ত্রিপুরা রাজ্যের শেষ রাজা মহারাজ বীর বিক্রম কিশোর দেববর্মাকে (১৯০৮-১৯৪৭) বিবাহ করেন। রাজা বীর বিক্রম কিশোর দেববর্মা ১৯২৩ খ্রিস্টাব্দে ১৬ বৎসর বয়সে ত্রিপুরার রাজা হন এবং প্রথানুসারে ১৯২৮ খ্রিস্টাব্দে তার রাজ্যভিষেক হয়।  ১৯৪৭ খ্রিস্টাব্দের ১৭ মে রাজা বীর বিক্রম কিশোরের মৃত্যু হয়। তাদের একমাত্র পুত্র কিরীট বিক্রম কিশোর নাবালক থাকায় ব্রিটিশ সরকারের সিদ্ধান্ত অনুসারে ত্রিপুরা রাজ্যের শাসনব্যবস্থা কাউন্সিল অব রিজেন্সী তথা রাজপ্রতিনিধি পরিষদের উপর ন্যস্ত হয় যার সভাপতি তথা রিজেন্ট হন মহারানী কাঞ্চনপ্রভা দেবী   কাউন্সিল অব রিজেন্সী কর্তৃক ত্রিপুরার শাসনভার গ্রহণের সাত দিনের মধ্যেই ব্রিটিশ সরকার ভারতীয় ভমিনিয়নের নিকট ক্ষমতা হস্তান্তর করে, দ্বিখণ্ডিত ভারত স্বাধীনতা লাভ করে ১৯৪৭ খ্রিস্টাব্দের ১৫ আগস্ট। যথাযোগ্য মর্যাদায় ত্রিপুরায় স্বাধীনতা দিবস পালিত হয়।  মহারানী কাঞ্চন প্রভা দেবী স্বাধীনতা লাভের এই বিশেষ মুহূর্তে দেশবিভাগ শরণার্থীসমস্যা ইত্যাদিতে রিজেন্ট হিসাবে গুরুত্বপূর্ণ ভূমিকা পালন করেন। সাহসিকতার সাথে পূর্ব পাকিস্থানের সাথে রাজ্যটিকে একীভূত করার প্রচেষ্টাকে প্রতিহত করেন এবং পরিবর্তে তিনি ভারতীয় ইউনিয়নের সঙ্গে ত্রিপুরাকে যুক্ত করার পথ প্রশস্ত করে সুবিধা প্রদান ও আধুনিকীকরণ ও অগ্রগতির জন্য পরিশ্রম করেন। তার এই সংকটময় সময়ে তাকে সহায়তা করেন দেওয়ান অবনীভূষণ চট্টোপাধ্যায়। দেশভাগের কারণে সৃষ্ট সহিংসতার শিকার শরণার্থীদের পুনর্বাসনে গুরুত্বপূর্ণ ভূমিকা পালন করেন।  ১৯৪৮ খ্রিস্টাব্দের ১৭ জানুয়ারি ভারত সরকার কর্তৃক কাউন্সিল অফ রিজেন্সি বাতিল হলে মহারানী কাঞ্চনপ্রভা দেবী একে রিজেন্ট হিসাবে ত্রিপুরার প্রশাসনিক দায়িত্ব গ্রহণ করেন।  শাসনকার্যে সাহায্যের জন্য অবনীভূষণ চট্টোপাধ্যায়, বিজয়কৃষ্ণ আচার্য ও রঞ্জিত কুমার রায় ভারত সরকার কর্তৃক দেওয়ান নিযুক্ত হন।   তিনি ত্রিপুরা শাসনভার নিয়ে এবং স্বাধীন ভারত ইউনিয়নে ত্রিপুরার একীভূতকরণের কাজটি তত্ত্বাবধান করেন। শেষে ১৯৪৯ সালের ৯ সেপ্টেম্বর ত্রিপুরা অন্তর্ভুক্তি চুক্তি স্বাক্ষরের মাধ্যমে ত্রিপুরার ভারতভুর্ক্তি সম্পন্ন হয়।  ১৯৪৯ সালে রাজ্যটি ভারতের সাথে একীভূত হলে তিনি রিজেন্ট হিসাবে পদত্যাগ করেন।  তিনি ১৯৪৭ খ্রিস্টাব্দে  আগরতলায় মহারাজা বীরবিক্রম কলেজ (এমবিবি কলেজ) প্রতিষ্ঠা করেন।  বিষয়শ্রেণী:ত্রিপুরার রাজনীতিতে নারী বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:ভারতীয় জনহিতৈষী বিষয়শ্রেণী:আগরতলার ব্যক্তি বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
শান্তিদাস অধিকারী (যিনি শান্তিদাস গোসাই এবং শান্তিদাস বাবাজি নামেও পরিচিত) ছিলেন সিলেটের একজন হিন্দু প্রচারক। যিনি ১৭১৭ সালে মণিপুরের রাজা পামহেইবাকে হিন্দুধর্মে দীক্ষিত করেন।Foundation of Manipuri Muslim History  Manipur Online - 15 August 2002   উল্লেখযোগ্য কর্ম    বিজয়া পাঁচালী - মহাভারতের মাধ্যমে মণিপুর ইতিহাস নিয়ে একটি কাজ   তথ্যসূত্র    বহিঃসংযোগ    ইসকন বিস্ফোরণ: 'ক্লাইস মণিপুরী পোশাকে ইঙ্গিত দেয়' ইন্ডিয়ান এক্সপ্রেস - ১৮ আগস্ট ২০০৬  ইতিহাসে মণিপুরী সাহিত্য মণিপুর গবেষণা ফোরাম  বিষয়শ্রেণী:জন্মের সাল অজানা বিষয়শ্রেণী:বাঙালি হিন্দু বিষয়শ্রেণী:গৌড়ীয় বৈষ্ণব গুরু বিষয়শ্রেণী:ভারতীয় হিন্দু ধর্মপ্রচারক বিষয়শ্রেণী:সিলেট জেলার ব্যক্তি
দুপচাঁচিয়া পৌরসভা বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা  ২৪০-৪৮ এবং ২৪০-৫৮ অক্ষাংশ। ৮৯০-৫ এবং ৮৯০-১৩ দ্রাঘিমাংশ।   প্রশাসনিক এলাকা	 ওয়ার্ডঃ ০৯ টি মৌজাঃ   আয়তন ও জনসংখ্যা  মোট আয়তনঃ ৯.৩৭ বর্গ কি.মি. মোট জনসংখ্যাঃ   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ   জনপ্রতিনিধি  বর্তমান মেয়রঃ জাহাঙ্গীর আলম (২০২০ - )   আরও দেখুন  দুপচাঁচিয়া উপজেলা বগুড়া জেলা রাজশাহী বিভাগ   তথ্যসূত্র   বিষয়শ্রেণী:বগুড়া জেলার পৌরসভা বিষয়শ্রেণী:২০০০-এ বাংলাদেশে প্রতিষ্ঠিত
মোহাম্মদ জাফর আবেদাই মসজিদ (ফারসি: مسجد محمد جعفرآباده‌ای) ইরানের এসফাহানের একটি ঐতিহাসিক মসজিদ। এটি ১৮৭৮ সালে কাজার যুগের বিখ্যাত পাদ্রী মোহাম্মদ জাফর আবাদাই দ্বারা নির্মিত হয়েছিল। মসজিদটি টাইলস  ও স্থাপত্যের কারণে বিখ্যাত।  আরও দেখুন  ইরানের মসজিদের তালিকা  মসজিদ  নামাজ  তথ্যসূত্র  বিষয়শ্রেণী:১৮৭৮-এ প্রতিষ্ঠিত বিষয়শ্রেণী:ইরানের মসজিদ বিষয়শ্রেণী:ইস্পাহানের মসজিদ বিষয়শ্রেণী:ইরানের স্থাপনা বিষয়শ্রেণী:১৯শ শতাব্দীর মসজিদ বিষয়শ্রেণী:গম্বুজসহ মসজিদ বিষয়শ্রেণী:ইরানের জাতীয় কাজ বিষয়শ্রেণী:১৮৭৮-এ সম্পন্ন মসজিদ বিষয়শ্রেণী:কাজার যুগের ভবন
কেভন কুপার (জন্ম: ১৯৮৯ সালের ২রা ফেব্রুয়ারি) ত্রিনিদাদ ও টোবাগোর একজন ক্রিকেটার। তিনি ত্রিনিদাদ ও টোবাগো জাতীয় ক্রিকেট দলের পাশাপাশি বরিশাল বুলসের হয়ে খেলেছেন। তিনি ২০১২ সালে ইন্ডিয়ান প্রিমিয়ার লিগের নিলামে রাজস্থান রয়্যালসের সাথে চুক্তিবদ্ধ হয়েছেন।  প্রাথমিক জীবন কুপার একটি ফুটবল পরিবার থেকে এসেছেন। তার এক ভাই, কেভিন মলিনো মার্কিন যুক্তরাষ্ট্রের মিনেসোটার প্রধান সকার লিগে খেলছেন। তিনি ফুটবল খেলতে খেলতেই বড় হয়েছিলেন তবে তাঁর বাবা একজন ক্রিকেট ভক্ত, তাঁর অনুপ্রেরণায় তিনি ক্রিকেট খেলতে রাজি হয়েছিলেন। যখন কুপারকে টিঅ্যান্ডটি অনূর্ধ্ব-১৯ দলের জন্য নির্বাচিত করা হয়েছিল, তিনি ফুটবলকে পিছনে ফেলে ক্রিকেট শুরু করেছিলেন।  তথ্যসূত্র  বহিঃসংযোগ  বিষয়শ্রেণী:১৯৮৯-এ জন্ম বিষয়শ্রেণী:ত্রিনিদাদ ও টোবাগোর ক্রিকেটার বিষয়শ্রেণী:ত্রিনবাগো নাইট রাইডার্সের ক্রিকেটার বিষয়শ্রেণী:ফরচুন বরিশালের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:জীবিত ব্যক্তি বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:উথুরা রুদ্রাজের ক্রিকেটার বিষয়শ্রেণী:লাহোর কালান্দার্সের ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:লিওয়ার্ড আইল্যান্ডসের ক্রিকেটার বিষয়শ্রেণী:ঢাকা ডমিনেটর্সের ক্রিকেটার
জাতীয় সড়ক ১৬ (এনএইচ ১৬) ভারতের একটি প্রধান জাতীয় মহাসড়ক, যা পশ্চিমবঙ্গ, ওড়িশা, অন্ধ্রপ্রদেশ এবং তামিলনাড়ুর পূর্ব উপকূল বরাবর অবস্থিত। এটি পূর্বে "জাতীয় সড়ক ৫"  নামে পরিচিত ছিল।  মহাসড়কের উত্তরাঞ্চলীয় প্রান্ত কলকাতার শহরতলি এলাকার শহর ডানকুনিতে জাতীয় মহাসড়ক ১৯-এর সঙ্গে যুক্ত হয়েছে এবং দক্ষিণ প্রান্ত তামিলনাড়ু রাজ্যের রাজধানী চেন্নাই শহরে অবস্থিত। এটি জাতীয় মহাসড়ক উন্নয়ন প্রকল্প দ্বারা গৃহীত স্বর্ণ চতুর্ভুজ প্রকল্পের একটি অংশ।  পথ পশ্চিমবঙ্গ, ওড়িশা, অন্ধ্রপ্রদেশ ও তামিলনাড়ু রাজ্যের বিভিন্ন জেলার অনেক নগর ও শহর জাতীয় মহাসড়ক ১৬ দ্বারা সংযুক্ত। এনএইচ ১৬-এর মোট দৈর্ঘ্য ১,৭১১ কিলোমিটার (১,০৬৩ মাইল) এবং পশ্চিমবঙ্গ রাজ্যের থেকে শুরু হয়ে ওড়িশা ও অন্ধ্রপ্রদেশ  রাজ্য অতিক্রম করে তামিলনাড়ু রাজ্যের চেন্নাই শহরে শেষ হয়েছে।  রাজ্য অনুযায়ী পথের দৈর্ঘ্য:  পশ্চিমবঙ্গ:   উড়িষ্যা:   অন্ধ্রপ্রদেশ:   তামিলনাড়ু:   তথ্যসূত্র  বিষয়শ্রেণী:ভারতের জাতীয় সড়ক বিষয়শ্রেণী:পশ্চিমবঙ্গের জাতীয় সড়ক বিষয়শ্রেণী:কলকাতার পরিবহন বিষয়শ্রেণী:চেন্নাইয়ের পরিবহন ব্যবস্থা
নেপাল-বাংলাদেশ মৈত্রী শিখর হিমালয় পর্বতমালার একটি পর্বতশৃঙ্গের নাম। এই পর্বত শৃঙ্গটির প্রচলিত নাম চেকিগো। এই পর্বতশৃঙ্গটি নেপাল-তিব্বত সীমান্তের কাছে ২০,৫২৮ ফুট (৬২৫৭ মিটার) উচ্চতায় অবস্থিত। বাংলাদেশের নামে পর্বত শিখর ২০১০ খ্রিষ্টাব্দের ১৮ অক্টোবর এই পর্বত শৃঙ্গটি প্রথম বিজিত হয়। হিমালয়ের চেকিগো চূড়া জয় করল বাংলাদেশিরা   নামকরণ  হিমালয় পর্বতমালায় এমন কিছু পর্বতশৃঙ্গ আছে যা উচ্চতায় এভারেস্টের চেয়ে কম হলেও আরোহণের জন্য বিপজ্জনক ও কঠিন। নেপাল মাউন্টেনিয়ারিং অ্যাসোসিয়েশন (এনএমএ) হিসাব মতে, চেকিগো পর্বতশৃঙ্গে আরোহণের উদ্দেশ্যে পরিচালিত পৃথিবীর বিভিন্ন দেশের ১৩টি অভিযান ব্যর্থ হয়েছে। চেকিগো তথা নেপাল-বাংলাদেশ মৈত্রী শিখর পর্বতশৃঙ্গটি একটি দুর্গম লক্ষ্যমাত্রা। চেকিগো পর্বতশৃঙ্গ বিজয়ের পর ২০১০ খ্রিষ্টাব্দের ২৫ অক্টোবর কাঠমান্ডুতে হোটেল ইয়াক এন্ড ইয়েতিতে আয়োজিত এক অনুষ্ঠানের মাধ্যমে নেপাল মাউন্টেনিয়ারিং অ্যাসোসিয়েশন ও বাংলাদেশ পর্যটন মন্ত্রণালয় আনুষ্ঠানিকভাবে চেকিগো পর্বতশৃঙ্গের নাম নেপাল-বাংলাদেশ মৈত্রী শিখর রাখার ঘোষণা দেন।    বিজয় অভিযানের প্রস্তুতি  বাংলাদেশ থেকে ছয়জন ও নেপাল থেকে সাতজন পর্বতারোহী নিয়ে নেপাল-বাংলাদেশ মৈত্রী শিখরে আরোহণের অভিযাত্রী দল গঠন করা হয়। বাংলাদেশ পক্ষে নেতৃত্বে ছিলেন এম. এ. মুহিত এবং নেপালি পক্ষের নেতৃত্বে ছিল পেম্বা দর্জি শেরপা। ২০১০ খ্রিষ্টাব্দের ২৪ সেপ্টেম্বর বাংলাদেশের জাতীয় প্রেস ক্লাবের কনফারেন্স লাউঞ্জে হিমালয়ে প্রথমবারের মতো বাংলাদেশ-নেপাল যৌথ পর্বতাভিযান উপলক্ষে পতাকা-প্রদান অনুষ্ঠান ও সংবাদ সম্মেলনের আয়োজন করা হয়েছিল। ২০১০-এর ৪ঠা অক্টোবর অভিযাত্রী দল কাঠমুণ্ডু ছেড়ে বাসে চড়ে যাত্র শুরু করে চেকিগোর উদ্দেশ্যে।    বহিঃসংযোগ   চেকিগো অভিযান    তথ্যসূত্র   বিষয়শ্রেণী:হিমালয়ের পর্বতশৃঙ্গ
জামিয়া নঈমীয়া মুরাদাবাদ  (, ) ভারতের আহলে সুন্নাত মুসলমানদের একটি ইসলামি মাদ্রাসা। এটি উত্তরাঞ্চলের রাজ্য উত্তর প্রদেশের মুরাদাবাদে অবস্থিত।"ভারতে ওহাবীবাদ" এর ক্ষতিকারক প্রসারের বিরুদ্ধে লড়াই করার জন্য এটি একটি স্পষ্ট উদ্দেশ্য নিয়ে প্রতিষ্ঠিত হয়েছিল। Jackson, William Kesler, "A Subcontinent's Sunni Schism: The Deobandi-Barelvi Rivalry and the Creation of Modern South Asia" (2013). History - Dissertations.page 152. https://surface.syr.edu/hst_etd/102  ইতিহাস এটি মুরাদাবাদ শহরে মাদ্রাসা হিসাবে শুরু হয়েছিল। সুন্নি ইসলামী পণ্ডিত নঈম উদ্দিন মুরাদবাদীর নামানুসারে এর নামকরণ করা হয়েছিল 'নঈমীয়া'। এটি সুন্নি সুফি আন্দোলনের বেশ কয়েকজন শীর্ষস্থানীয় ওলামায়ে তৈরি করেছে।  ১৯২৫ সালে (১৩৩৪ হি), জামিয়া নঈমীয়া মুরাদাবাদে নিখিল ভারত সুন্নি সম্মেলনের প্রথম শীর্ষ সম্মেলন অনুষ্ঠিত হয়েছিল, যার লক্ষ্য ছিল একক রাজনৈতিক, অর্থনৈতিক এবং সামাজিক-ধর্মীয় প্ল্যাটফর্মের অধীনে "সুন্নি সংখ্যাগরিষ্ঠ" একীকরণ অন্তর্ভুক্ত। এতে প্রায় আড়াই শতাধিক ধর্মীয় পণ্ডিত উপস্থিত ছিলেন। জ্যাকসন, উইলিয়াম ক্যাসলার (২০১৩), পৃষ্ঠা ১৯১  কোর্স আলিম ফাযিল মৌলভী  ফাতওয়া সমাজবাদী পার্টির নেতা আজম খানের বিরুদ্ধে গরিবদের কাছ থেকে জোর করে কবরস্থানের জমি এবং অন্যান্য সম্পত্তি জমি ছিনিয়ে নেওয়ার অভিযোগে একটি ফতোয়া জারি করা হয়েছিল। মুফতি মুহিব্বে আলী নঈমী, ফতোয়াটি জারি করেন।  আরও দেখুন জামিয়া নিজামিয়া  জামিয়াতুর রেজা ভারতে ইসলাম আল-জামেয়াতুল-ইসলামিয়া মানজার-এ-ইসলাম  তথ্যসূত্র  বহিঃসংযোগ জামিয়া নাঈমিয়া  বিষয়শ্রেণী:ভারতের ইসলামি বিশ্ববিদ্যালয় ও কলেজ বিষয়শ্রেণী:ভারতের মাদ্রাসা বিষয়শ্রেণী:বেরলভী ইসলামি বিশ্ববিদ্যালয় এবং কলেজ বিষয়শ্রেণী:মোরাদাবাদ
“একটা ছিল সোনার কন্যা” ১৯৯৯ সালে মুক্তিপ্রাপ্ত বাংলাদেশি ছায়াছবি শ্রাবণ মেঘের দিন-এর একটি সঙ্গীত। লোকসঙ্গীত ধারার এ গানের গীতিকার ছিলেন খ্যাতনামা সাহিত্যিক হুমায়ূন আহমেদ। মকসুদ জামিল মিন্টুর সুর ও সঙ্গীতায়োজনে এই গানে কণ্ঠ দিয়েছিলেন সুবীর নন্দী। গানটি ঐ চলচ্চিত্রে ব্যবহৃত জনপ্রিয় গান হিসেবে বিবেচিত। ঐ চলচ্চিত্রের অডিও এ্যালবামের অন্যান্য গানের সাথে সঙ্গীতা মিউজিক হতে প্রকাশিত হয়। চলচ্চিত্রে গানের দৃশ্যায়নে মাহফুজ আহমেদ ঠোঁট মিলিয়েছিলেন। সঙ্গীতায়োজন ও কণ্ঠদানের জন্য মকসুদ জামিল মিন্টু ও সুবীর নন্দী জাতীয় চলচ্চিত্র পুরস্কার অর্জন করেন।   পটভূমি  শ্রাবণ মেঘের দিনে-এর মাধ্যমে হুমায়ূন আহমেদ, চলচ্চিত্রের গীতিকার হিসেবে আত্মপ্রকাশ করেন, তবে “একটা ছিল সোনার কন্যা” গানটি এই চলচ্চিত্রে ব্যবহারের জন্য রচনা করেননি। কাহিনীর সাথে সামঞ্জস্য থাকায় গানটি চলচ্চিত্রে অন্তর্ভুক্ত করা হয়েছিল। হুমায়ূন আহমেদ এই গানে কণ্ঠ দেয়ার জন্য সুবীর নন্দীকে পূর্বে মনোনীত করে রেখেছিলেন। গান লেখার পর মকসুদ জামিলকে সুর করার জন্য গীত সরবরাহ করা হয়েছিল, মকসুদ জামিলের ভাষ্য অনুযায়ী তিনি এই গানের সুর করার কথা ভুলে গিয়েছিলেন।   ধারণ ও প্রকাশ  “একটা ছিল সোনার কন্যা” ১৯৯৮ সালে ঢাকার শান্তিনগরে সাসটেইন রেকর্ডিং স্টুডিওতে ধারণ করা হয়েছিল। সাধারণত সঙ্গীত পরিচালকের সুরারোপের পর শিল্পীর কণ্ঠে গান ধারণ করা হয়। মকসুদ জামিল এই গানের কণ্ঠধারণের জন্য প্রাক-সঙ্গীতায়োজন করেননি। গীতির প্রতি ছত্রের সুরারোপ ও কণ্ঠধারণ একই সাথে করা হয়েছিল। প্রতি ছত্রে মকসুদের সুরারোপের পর সুবীর নন্দীর গলায় ধারণ ও রেকর্ড করা হয়েছিল।  গানটি শ্রাবণ মেঘের দিন চলচ্চিত্রের অডিও অ্যালবামের অংশ হিসেবে সঙ্গীতা মিউজিক হতে প্রকাশিত হয়েছিল। সঙ্গীতা মিউজিক গানটি ২০১৯ সালের ১১ মে ইউটিউবে একক সঙ্গীত হিসেবে অবমুক্ত করে। ইতোপূর্বে লেজার ভিশন ২০১৭ সালের ২৬ ডিসেম্বর গানটির ভিডিও ইউটিউবে উন্মুক্ত করে।   অর্জন  “একটা ছিল সোনার কন্যা” ছিল সুরকার মকসুদ জামিল মিন্টু ও সুবীর নন্দীর প্রথম যৌথ কাজ। এই গানের জন্য মকসুদ জামিল ও সুবীর নন্দী ২৪তম জাতীয় চলচ্চিত্র পুরস্কারের আসরে “সেরা সঙ্গীত পরিচালক” ও “সেরা পুরুষ কণ্ঠশিল্পী”-এর পুরস্কার পেয়েছিলেন। বছরপুরস্কারমনোনীতবিভাগফলাফলতথ্যসূত্র১৯৯৯জাতীয় চলচ্চিত্র পুরস্কারমকসুদ জামিল মিন্টুশ্রেষ্ঠ সংগীত পরিচালক সুবীর নন্দীশ্রেষ্ঠ পুরুষ কণ্ঠশিল্পী    তথ্যসূত্র   বিষয়শ্রেণী:বাংলা ভাষার গান বিষয়শ্রেণী:বাংলা চলচ্চিত্রের গান বিষয়শ্রেণী:বাংলাদেশী সঙ্গীত বিষয়শ্রেণী:১৯৯৮-এর গান বিষয়শ্রেণী:হুমায়ূন আহমেদের সৃষ্টিকর্ম বিষয়শ্রেণী:সুবীর নন্দীর গান
দ্বিতীয় মুর্শিদ কুলি খান বাংলার নবাবের অধীনে জাহাঙ্গীরনগর ও উড়িষ্যার নায়েব নাযিম ছিলেন। তিনি ছিলেন নবাব সুজাউদ্দিন খানের জামাতা। ১৭৪০ সালে আলীবর্দী খান বাংলার মসনদ অধিকার করলে দ্বিতীয় মুর্শিদ কুলি তাঁর বিরুদ্ধে বিদ্রোহ করেনড. মুহম্মদ আব্দুর রহিম, (বাংলাদেশের ইতিহাস), নবাব আলীবর্দী খান, পৃ. ২৮৪–২৯৩। কিন্তু ১৭৪১ সালে তিনি আলীবর্দীর নিকট পরাজিত হন এবং বাংলা থেকে বিতাড়িত হন।   আরো দেখুন    তথ্যসূত্র   বিষয়শ্রেণী:বাংলার শাসক বিষয়শ্রেণী:ইরানি বংশোদ্ভূত ভারতীয় ব্যক্তি বিষয়শ্রেণী:ভারতীয় শিয়া মুসলিম বিষয়শ্রেণী:তাবরিজের ব্যক্তি বিষয়শ্রেণী:১৮শ শতাব্দীর ভারতীয় মুসলিম
মডেল স্কুল দ্বারা বুঝানো হতে পারেঃ ঢাকা বিভাগ   মতিঝিল মডেল স্কুল এন্ড কলেজ  লালবাগ সরকারি মডেল স্কুল এন্ড কলেজ  রুপনগর সরকারি মডেল স্কুল এন্ড কলেজ  ঘাটাইল গন পাইলট মডেল উচ্চ বিদ্যালয়  মধুপুর রাণী ভবানী মডেল উচ্চ বিদ্যালয়  মনোহরদী পাইলট মডেল উচ্চ বিদ্যালয়  পাংশা জর্জ পাইলট মডেল উচ্চ বিদ্যালয় গোলাম নবী মডেল পাইলট উচ্চ বিদ্যালয়   রাজশাহী বিভাগ   রাজশাহী সরকারি মডেল স্কুল এন্ড কলেজ  রাজশাহী শিক্ষা বোর্ড সরকারি মডেল স্কুল ও কলেজ  বিয়াম মডেল স্কুল ও কলেজ, বগুড়া  সোহাগপুর এস কে পাইলট মডেল উচ্চ বিদ্যালয়  দুপচাঁচিয়া মডেল উচ্চ বিদ্যালয়  গুরুদাসপুর পাইলট মডেল সরকারি উচ্চ বিদ্যালয়  শিবগঞ্জ সরকারি মডেল উচ্চ বিদ্যালয়   খুলনা বিভাগ   খুলনা মডেল স্কুল এন্ড কলেজ  যশোর শিক্ষা বোর্ড মডেল স্কুল এন্ড কলেজ  দৌলতপুর পাইলট মডেল উচ্চ বিদ্যালয়   চট্টগ্রাম বিভাগ   চট্টগ্রাম মডেল স্কুল এন্ড কলেজ  আতাতুর্ক মডেল হাই স্কুল  মোহাম্মদপুর রামেন্দ্র মডেল উচ্চ বিদ্যালয়  দেবিদ্বার সরকারি রেয়াজ উদ্দিন পাইলট মডেল উচ্চ বিদ্যালয়  দক্ষিণ সাতকানিয়া গোলাম বারী সরকারি মডেল উচ্চ বিদ্যালয়   সিলেট বিভাগ   দি বাডস্ রেসিডেনসিয়্যাল মডেল স্কুল এন্ড কলেজ  জামালগঞ্জ সরকারি মডেল উচ্চ বিদ্যালয়   বরিশাল বিভাগ   বরিশাল মডেল স্কুল ও কলেজ   রংপুর বিভাগ   জ্ঞানাঙ্কুর পাইলট মডেল উচ্চ বিদ্যালয়   ময়মনসিংহ বিভাগ   ফুলপুর পাইলট মডেল উচ্চ বিদ্যালয়  আরও দেখুন
অঁতোয়ান মারি জঁ-বাতিস্ত রোজে, ভিকঁত দ্য স্যাঁত-এগজ্যুপেরি (), যিনি অঁতোয়ান দ্য স্যাঁত-এগজ্যুপেরি (, ; ২৯শে জুন ১৯০০ –  ৩১শে জুলাই ১৯৪৪) নামে পরিচিত, ছিলেন একজন ফরাসি লেখক, সাংবাদিক, বৈমানিক ও সেনা কর্মকর্তা। তাঁর শিশুতোষ রচনা ল্য প্যতি প্র্যাঁস্‌ একটি জগদ্বিখ্যাত উপন্যাসিকা।  স্যাঁত-এগজ্যুপেরি দ্বিতীয় বিশ্বযুদ্ধের আগে একজন সফল বাণিজ্যিক বৈমানিক ছিলেন। তিনি ইউরোপ, আফ্রিকা ও দক্ষিণ আমেরিকায় বিভিন্ন বিমানডাক যাত্রাপথে উড়োজাহাজ চালিয়েছিলেন। যুদ্ধের শুরুতে তিনি ফরাসি বিমানবাহিনীতে যোগ দেন, ১৯৪০ সালে জার্মানির সাথে ফ্রান্সের যুদ্ধবিরতি পর্যন্ত রিকনেসান্স মিশনে উড়ান করেন। ফরাসি বিমানবাহিনী থেকে অব্যাহতি পাওয়ার পর তিনি নাৎসি জার্মানির বিরুদ্ধে যুদ্ধে প্রবেশে ফরাসি সরকারকে রাজি করাতে সাহায্যের জন্য মার্কিন যুক্তরাষ্ট্রে ভ্রমণ করেন।  স্যাঁত-এগজ্যুপেরি মার্কিন যুক্তরাষ্ট্রে ২৮ মাস কাটিয়েছিলেন, এই সময়ে তিনি তাঁর সবচেয়ে গুরুত্বপূর্ণ তিনটি বই লিখেছেন, তারপর উত্তর আফ্রিকায় মুক্ত ফরাসি বিমানবাহিনীতে যোগদান করেন, যদিও তিনি এ ধরনের বিমানচালকদের জন্য সর্বোচ্চ বয়সসীমা অতিক্রম করেছিলেন এবং তাঁর স্বাস্থ্যেরও অবনতি ঘটছিল। ১৯৪৪ সালের ৩১শে জুলাই ফরাসি কর্স দ্বীপ থেকে ভূমধ্যসাগরে একটি রিকনেসান্স মিশনে যাওয়ার সময় তিনি গায়েব হয়ে যান এবং মারা যান বলে ধারণা করা হয়। যদিও ২০০০ সালে তার উড়োজাহাজের ধ্বংসাবশেষ মার্সেই উপকূলে আবিষ্কৃত হয়েছিল, তথাপি দুর্ঘটনার চূড়ান্ত কারণ এখনও অজানাই রয়ে গেছে।   পাদটীকা    তথ্যসূত্ৰ   বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:২০শ শতাব্দীর সাংবাদিক বিষয়শ্রেণী:১৯০০-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:অস্তিত্ববাদী বিষয়শ্রেণী:ফরাসি রোমান ক্যাথলিক বিষয়শ্রেণী:আধুনিকতাবাদী লেখক বিষয়শ্রেণী:২০শ শতাব্দীর ফরাসি ঔপন্যাসিক বিষয়শ্রেণী:লেজিওঁ দনরের নাইট
পীরবক্সহাট রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফুলগাজী উপজেলায় অবস্থিত একটি অব্যবহৃত রেলওয়ে স্টেশন।  ইতিহাস ফেনী জেলার পিছিয়ে পড়া উত্তরাঞ্চলের জনগোষ্ঠির জেলা সদরের সাথে যাতায়াতের পাশাপাশি ত্রিপুরার বিলোনিয়া হয়ে বাংলাদেশের বিলোনিয়া দিয়ে ফেনী থেকে আসামের সাথে যোগাযোগ স্থাপনের জন্য ১৯২৯ সালে এ রেলপথ চালু করে আসাম বেঙ্গল রেলওয়ে কোম্পানি। ২৮ কিলোমিটার এই রেলপথে  পীরবক্সহাটসহ ৯টি রেলওয়ে স্টেশন তৈরি করা হয়। তৎকালীন ব্রিটিশ সরকারের অর্থায়নে এ রেললাইনের কাজ সম্পন্ন হয়। প্রথমদিকে এ লাইনে মালবাহী ট্রেন চলাচল করলেও ১৯৪৭ সালে ভারত বাংলাদেশ বিভাগের পর দুটি লাইন আলাদা হয়ে যায়। ভারতের অংশে ট্রেন চলাচল বন্ধ থাকলেও বাংলাদেশ অংশে বিলোনিয়া থেকে ফেনী মহকুমা শহরের সাথে যোগাযোগের জন্য একটি ট্রেন চালু করা হয়। সে সময় ফেনীর উত্তরাঞ্চলের মানুষের জেলা শহরের সাথে যোগাযোগের একমাত্র মাধ্যম ছিল এ রেলপথ। ১৯৭১ সালের পর রেল যোগাযোগের পাশাপাশি সড়ক যোগাযোগের উন্নতি হওয়ায় কদর কমে যায় এ রেলপথের। ব্যাপক লোকসানের কারণে ১৯৯৭ সালের ১৭ আগস্ট কর্তৃপক্ষ ফেনী-বিলোনিয়া রেলপথ বন্ধ ঘোষণা করে কর্তৃপক্ষ।  পরিষেবা পীরবক্সহাট রেলওয়ে স্টেশন দিয়ে ১৭ আগস্ট ১৯৯৭ সালের পর থেকে কোন ট্রেন চলাচল করে না।  তথ্যসূত্র  বিষয়শ্রেণী:ফেনী জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
বারমুডা ফুটবল অ্যাসোসিয়েশন (; এছাড়াও সংক্ষেপে বিএফএ নামে পরিচিত) হচ্ছে বারমুডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৮ সালে প্রতিষ্ঠিত হয়েছে। এটি প্রতিষ্ঠার ৩৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৯ বছর পর ১৯৬৭ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর যুক্তরাজ্যের ডেভনে অবস্থিত।  এই সংস্থাটি বারমুডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বার্মুডীয় প্রিমিয়ার বিভাগ, বার্মুডীয় এফএ কাপ এবং আইল্যান্ড ফুটবল লীগের মতো প্রতিযোগিতার সকল কার্যক্রম পরিচালনা করে। এছাড়াও এটি দ্বীপ ভিত্তিক সকল ক্রীড়া লীগের দায়িত্বে নিয়োজিত রয়েছে। বর্তমানে বারমুডা ফুটবল অ্যাসোসিয়েশনের সভাপতির দায়িত্ব পালন করছেন মার্ক ওয়েড এবং সাধারণ সম্পাদকের দায়িত্ব পালন করছেন ডেভিড সাবির।  কর্মকর্তা   অবস্থান  নাম সভাপতি  মার্ক ওয়েড সহ-সভাপতি  শ্যানোন বুর্গেস সাধারণ সম্পাদক  ডেভিড সাবির কোষাধ্যক্ষ  কিম রিচার্ডস গণমাধ্যম এবং যোগাযোগ পরিচালক  ডেভিড সাবির প্রযুক্তিগত পরিচালক  মৌরিস লোয়ে ফুটসাল সমন্বয়কারী   জাতীয় দলের কোচ (পুরুষ)  কাউল লাইটবোর্ন জাতীয় দলের কোচ (নারী)  নাকিতা রবিনসন রেফারি সমন্বয়কারী  ক্রেনস্টান্ট উইলিয়ামস  তথ্যসূত্র  বহিঃসংযোগ     ফিফা-এ বারমুডা ফুটবল অ্যাসোসিয়েশন    কনকাকাফ-এ বারমুডা ফুটবল অ্যাসোসিয়েশন    বিষয়শ্রেণী:বারমুডা ফুটবল অ্যাসোসিয়েশন বিষয়শ্রেণী:১৯২৮-এ বারমুডা-এ প্রতিষ্ঠিত বিষয়শ্রেণী:১৯২৮-এ প্রতিষ্ঠিত ক্রীড়া সংস্থা বিষয়শ্রেণী:বারমুডার ক্রীড়া নিয়ন্ত্রণ সংস্থা বিষয়শ্রেণী:বারমুডার ফুটবল পরিচালনা পরিষদ বিষয়শ্রেণী:কনকাকাফের সদস্য